**Javni natječaj za radno mjesto**

**„Stručni radnik u sustavu zaštite djece“**

*- opis poslova i pravni izvori testiranja -*

**Opis poslova stručnog radnika u sustavu zaštite djece u Obiteljskom centru**:

* provodi savjetovanja u vezi s brakom, roditeljstvom, obiteljskim i partnerskim odnosima
* potiče odgovorno roditeljstvo i obiteljsku solidarnost
* pruža potporu roditeljima u ispunjavanju prava, dužnosti i odgovornosti u odgoju i obrazovanju djece
* pruža podršku u pripremi za roditeljstvo mladih partnera i trudnica te podršku roditeljima u ranoj brizi i podizanju djece
* provodi psihosocijalni tretman radi prevencije nasilničkog ponašanja
* potiče razvoj socijalizacijskih vještina djece i mladih, posebno komunikacijskih vještina i nenasilnog rješavanja sukoba među djecom i mladima
* potiče razvoj komunikacije i tolerancije u mladenačkim i partnerskim odnosima
* radi na prevenciji zlostavljanja i zanemarivanja, problema u ponašanju te ovisnosti djece i mladih
* organizira i provodi edukacije potencijalnih posvojitelja i organizira grupne podrške
* pruža podršku žrtvama obiteljskog nasilja
* potiče i razvoj programa rada u zajednici koji su potpora roditeljima, obitelji, djeci, mladeži i drugim socijalno osjetljivim skupinama
* provodi posebne obveze maloljetnika prema propisu kojim se uređuje izvršavanje sankcija izrečenih maloljetnicima
* osigurava provođenja odluke o ostvarivanju osobnih odnosa djeteta pod nadzorom
* provodi standardizirane programe podrške roditeljstvu, provodi psihosocijalno savjetovanje i obiteljsku medijaciju
* provodi stručno-analitičkih poslova iz svog djelokruga te informativne, savjetodavne, preventivno – terapijske, edukacijske, promidžbene i druge slične stručne poslove vezane uz pružanje potpore obitelji, djeci i mladeži
* obavlja druge poslove po nalogu ravnatelja Obiteljskog centra, pomoćnika ravnatelja i voditelja Službe sukladno stručnoj spremi i pravilima struke.

**Pravni izvori za pripremu kandidata za testiranje:**

Testiranje se provodi na temelju pravnih izvora i općih akata Obiteljskog centra dostupnih na sljedećim poveznicama:

[Obiteljski zakon NN 103/15, 98/19, 47/20, 49/23 - pročišćeni tekst](https://zakon.hr/z/88/Obiteljski-zakon)

[Zakon o socijalnoj skrbi NN 18/22, 46/22, 119/22, 71/23 - pročišćeni tekst](https://zakon.hr/z/222/Zakon-o-socijalnoj-skrbi)

[Pravilnik o mjerilima za pružanje socijalnih usluga NN 110/2022](https://narodne-novine.nn.hr/clanci/sluzbeni/2022_09_110_1624.html)

U Zagrebu, 10. svibnja 2024. god.